CELEX: 32004R1252
Language: lt
Date: 2004-07-07 00:00:00
Title: 2004 m. liepos 7 d. Komisijos reglamentas (EB) Nr. 1252/2004, leidžiantis pradėti pirkti sviestą kai kuriose valstybėse narėse

8.7.2004   
            
            
               LT
            
            
               Europos Sąjungos oficialusis leidinys
            
            
               L 237/15
            
         
      KOMISIJOS REGLAMENTAS (EB) Nr. 1252/2004
   2004 m. liepos 7 d.
   leidžiantis pradėti pirkti sviestą kai kuriose valstybėse narėse
   EUROPOS BENDRIJŲ KOMISIJA,
   atsižvelgdama į Europos Bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) nr. 1255/1999 dėl bendro rinkos organizavimo pieno ir pieno produktų srityje (1),
   atsižvelgdama į 1999 m. gruodžio 16 d. Komisijos reglamentą (EB) nr. 2771/1999, kuriame nurodyta Tarybos reglamento (EB) nr. 1255/1999 taikymo tvarka dėl intervencijos į sviesto ir grietinės rinką priemonių (2), būtent į 2 straipsnio 1 dalį,
   kadangi:
   
               (1)
            
            
               Reglamento (EB) nr. 2771/1999 2 straipsnyje numatyta, kad pirkimai turi būti pradėti nuo 90 % intervencinės kainos arba Komisijos sustabdomi valstybėje narėje, kai tik konstatuojama, kad rinkos kaina šioje valstybėje narėje dvi savaites paeiliui, priklausomai nuo konkretaus atvejo, yra žemesnė arba lygi ar aukštesnė nei 92 % intervencinės kainos.
            
         
               (2)
            
            
               Rinkos kainų, apie kurias pranešė naujosios valstybės narės nuo 2004 m. gegužės 1 d., pagrindu Komisija konstatavo, kad kainos Estijoje, Latvijoje, Lietuvoje, Lenkijoje, Čekijos Respublikoje ir Slovakijoje dvi savaites paeiliui yra žemesnės nei 92 % intervencinės kainos. Todėl šiose valstybėse narėse turi būti pradėti intervenciniai pirkimai,
            
         PRIĖMĖ ŠĮ REGLAMENTĄ:
   1 straipsnis
   Sviesto pirkimas, numatytas reglamento (EB) nr. 1255/1999 6 straipsnio 1 dalies pirmoje pastraipoje, pradedamas Estijoje, Latvijoje, Lietuvoje, Lenkijoje, Čekijos Respublikoje ir Slovakijoje.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir yra tiesiogiai taikomas visose valstybėse narėse.
      Priimta Briuselyje, 2004 m. liepos 7 d.
      
         
            Komisijos vardu
         
         Franz FISCHLER
         
         
            Komisijos narys
         
      
   
   
      (1)  OL L 160, 1999 6 26, p. 48. Reglamentas su paskutiniais pakeitimais, padarytais Komisijos reglamentu (EB) Nr. 186/2004 (OL L 29, 2004 2 3, p. 6).
   
      (2)  OL L 333, 1999 12 24, p. 11. Reglamentas su paskutiniais pakeitimais, padarytais Reglamentu (EB) Nr. 810/2004 (OL L 149, 2004 4 30, p. 138).